Kurzus kódja: BBN-FIL-402.51, BMA-FILD-402.51, FL-350.05, FLN-350.05	
Kurzus megnevezése: Csokonai Lili – Esterházy Péter: Az azonosságállítások szemantikája	
Kurzus megnevezése angolul: The semantics of identity statements	
Kurzus előadója: Zvolenszky Zsófia 	
Oktató elérhetősége: 
email: zvolenszky@fil.elte.hu
honlap: philosophy.elte.hu/zvolenszky (a kurzus weboldala elérhető itt)	

Kurzus előfeltétele(i): 
– szövegolvasás angolul (szinte az összes olvasmány angol nyelvű)
– legalább egy nyelvfilozófia és egy logika kurzus; egyébként a kurzus az oktatóval való egyeztetés alapján vehető fel.  	
A jegyszerzés módja(i): szeminárium	
Követelmények: 
– minden órára 1–2 oldalas kommentár (response paper) készítése magyarul (összesen az érdemjegy 55%-a) 
– hetente kb. 30-50 oldalnyi (jórészt angol nyelvű) olvasmány feldolgozása
– órai hozzászólások + (amikor sorra kerül a hallgató) vitaindító + szemináriumi jegyzőkönyv készítése (15 + 15 + 15%)	

Kurzus leírása, tematikája:
Mikor Csokonai Lili “Tizenhét hattyúk” könyve megjelent, sokan kérdezték: ki is ez a Csokonai Lili. Felfedezésszámba ment, mikor kiderült: 

             Csokonai Lili nem más, mint Esterházy Péter. 

Vagyis ez az azonosságállítás igaz ugyan, de egyáltalán nem triviálisan igaz. Vajon mit mondhatunk el az állítás szemantikai és kognitív tartalmáról? Az állításban szereplő tulajdonnevek hogyan járulnak hozzá a teljes mondat jelentéséhez, és magyarázzák, hogy az állítás információt hordoz? Hogyan is áll elő, hogy egy tulajdonnév egy adott személyt jelöl? A XIX. század végén Gottlob Frege elmélete elegáns válaszokkal szolgált ezekre a kérdésekre. Az elmélettel kapcsolatban felsorakoztatott alapvető problémák nyomán fogalmazódott meg a 1970-es években az ún. direkt referencia elmélet. Egészen a mai napig a nyelvfilozófiai viták egyik központi kérdése, hogy vajon a direkt referencia elmélet, vagy valamelyik riválisa, képes-e a fregeihez foghatóan elegáns és kielégítő magyarázatot adni az igaz és informatív azonosságállításokra. A kurzus során a kortárs nyelvfilozófiai irodalomra fókuszálva a jelentés és a referencia klasszikus problémáit, a fregei és a direkt referencia elméletek továbbfejlesztett variánsait vizsgáljuk meg. 	

A kurzushoz tartozó kötelező irodalom: 
Tanulmányok elsősorban a következő kötetből: 
Matthew Davidson: On Sense and Direct Reference. New York: McGraw & Hill, 2007. 	
A kurzushoz tartozó ajánlott irodalom: